《次韵弟茝醉中示弟观二首·自道》
宋代·陈著

六十家婆八十翁，此心无事便融融。
肉香韭甲磁盆内，蝶梦梅融纸帐中。
自有乾坤无俯仰，谁知否泰是穷通。
出门一笑春风阔，孤鹤横天忽自东。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。